**بول چال اور زبان کی تھیراپی کی سروس**

والدین اور نگہداشت کاران کے لیے مشورہ۔

**اپنے بچے کے لیے بات چیت کے مواقع تخلیق کرنا**

آزمانے کے لیے سرگرمیاں اور حکمت عملیاں:

درخواستوں اور تعامل کی حوصلہ افزائی کرنے کے لیے بات چیت کے مواقع تخلیق کرنا اہم ہے۔

* **انتخابات کی فراہمی کو ممکن بنائیں**: دو چیزیں دکھائیں (جیسا کہ بال اور ببلز)۔ پوچھیں "کیا تمہیں بال چاہیئے؟" (بال دکھائیں) "یا ببلز؟" (ببلز دکھائیں)۔ انہیں انتخاب کرنے دیں۔ وہ جس چیز کا انتخاب کریں، اس کا نام بتائیں۔ اس امر کو یقینی بنائیں کہ پہلے وہ دونوں چیزوں کو دیکھیں۔
* **ایک ہی وقت میں چھوٹی چھوٹی چیزیں:** کھیلتے وقت، اپنے بچے کو ایک وقت میں چند کھلونے دیں۔ جب وہ کھیلنا ختم کریں، تو انہیں یہ کہنا یا اس امر کا اظہار کرنا ہو گا کہ انہیں مزید کھلونے چاہئیں۔
* **ان کے ساتھ شرارتیں کریں:** کوئی غیر متوقع کام کریں، جیسا کہ کسی کپ میں کیلا ڈالنا! یہ دیکھیں کہ آیا وہ آپ کو یہ باور کرواتے ہیں کہ یہ غلط ہے۔
* **مدد کرنے سے قبل انتظار کریں:** بچے کا آپ کو یہ بتانے یا اس امر کا اظہار کرنے کا انتظار کریں کہ انہیں ان کے کوٹ پہننے جیسے روزمرہ کاموں کے لیے مدد کی ضرورت ہے۔ ان کے قریب رہیں، تاکہ انہیں معلوم ہو کہ آپ وہاں ہیں۔ اس سے قبل کہ آپ مدد کریں، انہیں مدد کے لیے کہنے کا وقت دیں۔ مدد کرنے سے قبل انتظار کرنا بچے کو اس امر کا اظہار کرنے کا موقع فراہم کرتا ہے کہ انہیں مدد کی ضرورت ہے (جیسا کہ آپ کے پاس کپ لے کر آنا)۔ اگر آپ کے بچے کو یہ معلوم نہ ہو کہ آپ کے ساتھ مواصلت کیسے کرنی ہے تو انہیں زیادہ وقت کے لیے انتظار نہ کرنے دیں۔

مواصلت، بولنے یا نہ بولنے کی تمام صورتوں کا خیر مقدم کریں۔ اگر وہ اشارہ کرتے ہیں، آپ کو دیکھتے ہیں، یا آپ کو کوئی چیز دیتے ہیں، تو یہ مواصلت ہے۔

جو چیز وہ چاہتے ہیں یا کرنا چاہتے ہیں، اس کے لیے ہمیشہ لفظ کی ادائیگی کریں۔